1988L0380 — SL — 09.08.2002 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

o spremembi direktiv 66/400/EGS, 66/401/EGS, 66/402/EGS, 66/403/EGS, 69/208/EGS, 70/457/EGS in 70/458/EGS o trženju semena pese, semena krmnih rastlin, semena žit, semenskega krompirja, semena oljnic in predivnic, semena zelenjadnic ter o skupnem katalogu sort poljščin

spremenjena z:

▼B

DIREKTIVA SVETA

z dne 13. junija 1988

o spremembi direktiv 66/400/EGS, 66/401/EGS, 66/402/EGS, 66/403/EGS, 69/208/EGS, 70/457/EGS in 70/458/EGS o trženju semena pese, semena krmnih rastlin, semena žit, semenskega krompirja, semena oljnic in predivnic, semena zelenjadnic ter o skupnem katalogu sort poljščin

(88/380/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe;

ob upoštevanju predloga Komisije ( 1 );

ob upoštevanju mnenja Evropskega parlamenta ( 2 );

ker je treba zaradi spodaj navedenih razlogov spremeniti naslednje direktive o trženju semena in razmnoževalnega materiala:

— Direktivo Sveta 66/400/EGS z dne 14. junija 1966 o trženju semena pese ( 3 ), kakor je bila nazadnje spremenjena z Direktivo 88/95/EGS ( 4 ),

— Direktivo Sveta 66/401/EGS z dne 14. junija 1966 o trženju semena krmnih rastlin ( 5 ), kakor je bila nazadnje spremenjena z Direktivo 87/480/EGS ( 6 ),

— Direktivo Sveta 66/402/EGS z dne 14. junija 1966 o trženju semena žit ( 7 ), kakor je bila nazadnje spremenjena z Direktivo 87/120/EGS ( 8 ),

— Direktivo Sveta 66/403/EGS z dne 14. junija 1966 o trženju semenskega krompirja ( 9 ), kakor je bila nazadnje spremenjena z Direktivo 87/374/EGS ( 10 ),

— Direktivo Sveta 69/208/EGS z dne 30. junija 1969 o trženju semena oljnic in predivnic ( 11 ), kakor je bila nazadnje spremenjena z Direktivo 87/480/EGS,

— Direktivo Sveta 70/457/EGS z dne 29. septembra 1970 o skupnem katalogu sort poljščin ( 12 ), kakor je bila nazadnje spremenjena z Direktivo 86/155/EGS ( 13 ),

— Direktivo Sveta 70/458/EGS z dne 29. septembra 1970 o trženju semena zelenjadnic ( 14 ), kakor je bila nazadnje spremenjena z Direktivo 87/481/EGS ( 15 );

ker je zaradi njihove vse večje pomembnosti v Skupnosti potrebno vključiti v direktive čistilno stoklaso, aljaško stoklaso, facelijo, tritikalo, kitajski kapus in industrijski radič; ker je treba zaradi istega razloga v direktive vključiti tudi hibridne sorte nekaterih novih vrst žit in sončnic; ker morajo biti pogoji, ki jih morajo izpolnjevati posevek in semena teh vrst in tipov sort, v skladu s shemami, ki jih je za seme v mednarodni trgovini predpisala Organizacija za gospodarsko sodelovanje in razvoj (OECD); razen v primeru tujeprašnih sort tritikale in hibridnih sort nekaterih novih vrst žit, za katera OECD še ni sprejela takih pogojev;

ker se zdi priporočljivo po eni strani pregledati in popraviti nekatere določbe, da bi na ta način v državah članicah omogočili reprodukcijo semena, ki ne izvira v tej državi članic, in po drugi strani določiti take ukrepe Skupnosti, ki bi zagotovili identiteto semena, ki se trži kot nedodelano za dodelavo;

ker se zdi priporočljivo državam članicam odobriti dodatna obdobja, v katerih je pod določenimi pogoji dopustna uradna potrditev semena nekaterih samoprašnih vrst žit, ki niso bila uradno poljsko pregledana, in dovoljeno trženje določenih sort rži, ki ne izpolnjujejo pogojev, določenih v Prilogi II Direktive 66/402/EGS, da se lahko pridobijo potrebne izkušnje za celostno in dokončno rešitev, zlasti v primeru rži, glede na podatke, ki jih bo posredovala Velika Britanija;

ker se zdi priporočljivo, da bi z namenom iskanja izboljšanih rešitev glede nekaterih elementov certifikacijskih shem, sprejetih v direktivah, pod določenimi pogoji organizirali začasne poskuse; ker je za dosego tega treba vzpostaviti pravno podlago;

ker je treba dopolniti določbe za podatke, zahtevane na uradnih etiketah, zlasti glede imena vrst in sort, z namenom da se uporabnike semena preskrbi z boljšimi podatki in olajša trženje znotraj Skupnosti;

ker je treba zagotoviti, da so etikete dobaviteljev, zahtevane v predpisih držav članic, oblikovane tako, da jih ni mogoče zamenjati z uradnimi etiketami;

ker je zaželeno, da bi bila državam članicam olajšana izključitev semen žit ali oljnic in predivnic tistih vrst, ki imajo majhno gospodarsko vrednosti, iz področja uporabe direktiv 66/402/EGS in 69/208/EGS;

ker je treba v Direktivi 70/458/EGS nekatere določbe o sortah zelenjadnic prilagoditi tako, da se dovoli, da v postopku obnovitve uradnega sprejemanja določenih sort upošteva trenutni razvoj;

ker, kot splošno pravilo, za sprejem sort (samooplodne linije, hibridi), ki so namenjene izključno za komponente hibridnih sort, ni treba upoštevati pogojev glede vrednosti sorte za pridelavo ali uporabo;

ker mora biti za sorte trav, ki niso namenjene za proizvodnjo krmnih rastlin, možno zahtevati primernost za posebne namene;

ker je treba upoštevati prošnje Grčije, da naj se pooblasti za prepoved trženja s semeni ali razmnoževalnim materialom določenih sort, navedenih v skupnem katalogu sort poljščin ali v skupnem katalogu sort zelenjadnic, na celotnem ozemlju ali na delu ozemlja te države, zato da se Grčiji omogoči dokončno prilagoditev proizvodnje in trženja semen in razmnoževalnega materiala tistim zahtevam Skupnosti, ki se nanašajo na skupne kataloge;

ker je treba podrobneje opredeliti nekatere določbe v zgoraj navedenih direktivah;

ker je datum za izvedbo že sprejetih sprememb k zgoraj navedenim direktivam, z Direktivo Sveta 86/155/EGS in Direktivo Komisije 86/320/EGS, primerno preložiti na poznejši datum, tako da bo le-ta usklajen z glavnim datumom za izvedbo te direktive,

SPREJEL NASLEDNJO DIREKTIVO: